**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2012 M. SAUSIO 27 D. SPRENDIMO NR. T2-30 „DĖL Klaipėdos miesto savivaldybės nuomojamo turto sąrašo patvirtinimo“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo Tarybos sprendimo projektu siekiama pakeisti ir papildyti Klaipėdos miesto savivaldybės nuomojamo turto sąrašą, patvirtintą Savivaldybės tarybos 2012 m. sausio 27 d. sprendimu Nr. T2-30 (priedas).

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vadovaujantis Klaipėdos miesto savivaldybės materialiojo turto nuomos tvarkos aprašu (toliau – Tvarkos aprašas), patvirtintu Klaipėdos miesto savivaldybės tarybos 2011 m. gruodžio 22 d. sprendimu Nr. T2-401. Pagal Tvarkos aprašo 3 punktą, Savivaldybės turtas nuomojamas pagal Klaipėdos miesto savivaldybės tarybos patvirtintą nuomojamo turto sąrašą.

Klaipėdos „Varpo“ gimnazija patikėjimo teise valdo Klaipėdos miesto savivaldybei nuosavybės teise priklausantį pastatą - mokyklą Budelkiemio g. 7, Klaipėda. Nurodyta įstaiga pateikė Klaipėdos miesto savivaldybės administracijos direktoriui prašymą įtraukti valgyklos patalpas, kurias planuojama išnuomoti maitinimo organizatoriui, į nuomojamo turto sąrašą.

Klaipėdos Liudviko Stulpino progimnazija patikėjimo teise valdo Klaipėdos miesto savivaldybei nuosavybės teise priklausantį pastatą ‑ mokyklą Bandužių g. 4, Klaipėda. Nurodyta įstaiga pateikė Klaipėdos miesto savivaldybės administracijos direktoriui prašymą įtraukti valgyklos patalpas, kurias planuojama išnuomoti maitinimo organizatoriui, į nuomojamo turto sąrašą.

Klaipėdos Ievos Simonaitytės mokykla patikėjimo teise valdo Klaipėdos miesto savivaldybei nuosavybės teise priklausantį pastatą – mokyklą Naikupės g. 25, Klaipėda. Nurodyta įstaiga pateikė Klaipėdos miesto savivaldybės administracijos direktoriui prašymą įtraukti valgyklos patalpas, kurias planuojama išnuomoti maitinimo organizatoriui, į nuomojamo turto sąrašą.

Klaipėdos Pajūrio mokykla patikėjimo teise valdo Klaipėdos miesto savivaldybei nuosavybės teise priklausantį pastatą – mokyklą Laukininkų g. 28, Klaipėda. Nurodyta įstaiga pateikė Klaipėdos miesto savivaldybės administracijos direktoriui prašymą įtraukti valgyklos gamybines ir pagalbines patalpas, kurias planuojama išnuomoti maitinimo organizatoriui, į nuomojamo turto sąrašą.

Pagal ugdymo įstaigų pateiktus prašymus keičiami nuomojamo turto sąrašo 50, 58, 59 ir 62 punktai.

Šiaulių apskrities dažasvydžio sporto klubas „Grizliai“ pateikė prašymą išsinuomoti Klaipėdos miesto savivaldybei nuosavybės teise priklausančio pastato – sporto salės su administracinėmis patalpomis dalį pirmo aukšto patalpų Pilies g. 2A, Klaipėda. Nurodyto pastato pirmasis aukštas nėra įtrauktas į Klaipėdos miesto savivaldybės nuomojamo turto sąrašą, patvirtintą Savivaldybės tarybos 2012 m. sausio 27 d. sprendimu Nr. T2-30 (priedas). Pakeičiamas nuomojamo turto sąrašo 122 punktas, įtraukiant nurodytas pirmo aukšto patalpas.

Nuomojamo turto sąrašas papildomas nauju 145 punktu. Į sąrašą įtraukiama dalis savivaldybei priklausančio inžinerinio statinio – vandens bokšto stogo, esančio prie Lėbartų kapinių. Statinio stogo dalis planuojama nuomoti mobiliojo ryšio siųstuvų montavimui.

Atsižvelgiant į tai parengtas Tarybos sprendimo projektas „Dėl Klaipėdos miesto savivaldybės tarybos 2012 m. sausio 27 d. sprendimo Nr. T2-30 Dėl Klaipėdos miesto savivaldybės nuomojamo turto sąrašo patvirtinimo“ pakeitimo.

**3. Kokių rezultatų laukiama.**

Papildytas Klaipėdos miesto savivaldybės nuomojamo turto sąrašas ir sudaryta galimybė Savivaldybės įstaigoms nuomoti savivaldybei priklausantį turtą.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – įgyvendinami Klaipėdos miesto savivaldybės tarybos teisės aktų reikalavimai.

Teikiame svarstyti šį sprendimo projektą.

Turto skyriaus vedėjas Edvardas Simokaitis